मार्च २९

ठळक घटना आणि घडामोडी 
 सहावे शतक 
 ५३७ - व्हिजिलियस पोपपदी.

 सतरावे शतक 
 १६३२ - सेंट जर्मेनचा तह - इंग्लंडने तीन वर्षांपूर्वी जिंकलेला कॅनडाचा क्वेबेक प्रांत फ्रांसला परत केला.

 अठरावे शतक 
 १७९२ - स्वीडनचा राजा गुस्ताव तिसऱ्याचा मृत्यू. गुस्ताव चौथा एडोल्फ राजेपदी.

 एकोणिसावे शतक 
 १८०९ - स्वीडनमध्ये राजा गुस्ताव चौथ्या एडोल्फविरुद्ध उठाव. स्वीडनचा भाग असलेल्या फिनलंडने रशियाशी संधान बांधले.
 १८४७ - मेक्सिकन-अमेरिकन युद्ध - जनरल विनफील्ड स्कॉटच्या नेतृत्वाखाली अमेरिकेच्या सैन्याने बेराक्रुथ शहर जिंकले.
 १८४९ - ब्रिटिश ईस्ट ईंडिया कंपनीने पंजाब खालसा केले.
 १८५७ - मंगल पांडे या ब्रिटिशांच्या बंगाल पलटणीतील शिपायाने बराकपूर छावणीत अधिकाऱ्यांवर गोळ्या झाडल्या. हा १८५७ च्या स्वातंत्र्ययुद्धाचा प्रारंभ मानला जातो.
 १८८२ - नाइट्स ऑफ कोलंबस या संस्थेची स्थापना.

 विसावे शतक 
 १९३६ - जर्मनीत एडॉल्फ हिटलरने जनतेकडे ऱ्हाइनलॅंड बळकावण्यासाठी कौल मागितला. याला ९९.५% मतदारांनी उजवा कौल दिला.
 १९६२ - भारताचे तत्कालीन पंतप्रधान पंडित जवाहरलाल नेहरु यांच्या हस्ते पिंपरी येथील हिंदुस्थान ॲंटिबायोटिक्सच्या पेनिसिलिन कारखान्यातील स्ट्रेप्टोमायसिनच्या उत्पादन प्रकल्पाचे अनावरण झाले.
 १९४२ - दुसरे महायुद्ध - रॉयल एर फोर्सने जर्मनीतील लुबेक गावावर बॉम्बफेक केली.
 १९४५ - दुसरे महायुद्ध - इंग्लंडवर व्ही-१ या उडत्या बॉम्बचा शेवटचा हल्ला.
 १९७१ - व्हियेतनाम युद्ध-माय लाईची कत्तल - निरपराध व निःशस्त्र नागरिकांची हत्या करणाऱ्या अमेरिकन सैनिक लेफ्टनंट विल्यम कॅलीला जन्मठेपेची शिक्षा सुनावण्यात आली.
 १९७३ - व्हियेतनाम युद्ध - शेवटच्या अमेरिकन सैनिकांनी दक्षिण व्हियेतनाममधून माघार घेतली.
 १९८२ - एन.टी. रामाराव यांनी तेलुगू देसम पक्षाची स्थापना केली.
 १९९३ - एदुआर्द बॅलादुर फ्रांसच्या पंतप्रधानपदी.

 एकविसावे शतक 
 २००३ - बल्गेरिया, एस्टोनिया, लात्व्हिया, लिथुएनिया, रोमेनिया, स्लोव्हाकिया व स्लोव्हेनियाला  नाटोचे सभासदत्त्व.
 २००४ - भारतीय फलंदाज वीरेंद्र सेहवाग याने पाकिस्तान विरुद्ध कसोटी क्रिकेट सामन्यात ३०९ धावांची खेळी केली व त्रिशतक झळकवणारा पहिला भारतीय फलंदाज झाला.
 २०१० - दोन आत्मघातकी स्त्री दहशतवाद्यांनी मॉस्कोच्या उपनगरी रेल्वेत सकाळच्या गर्दीत स्फोट घडवले. ४० ठार.

 जन्म 
 १५५३ - व्हित्सेंत्झोस कोमारोस, ग्रीक कवी.
 १७९० - जॉन टायलर, अमेरिकेचा दहावा राष्ट्राध्यक्ष.
 १७९९ - एडवर्ड स्मिथ-स्टॅन्ली, युनायटेड किंग्डमचा पंतप्रधान.
 १९०० - जॉन मॅकइवेन, ऑस्ट्रेलियाचा १८वा पंतप्रधान.
 १९२९ - उत्पल दत्त, हिंदी चित्रपट अभिनेता (मृत्यु:१९९३)
 १९२९ - लेनार्ट मेरी, एस्टोनियाचा राष्ट्राध्यक्ष.
 १९३९ - जगदीप, हास्य अभिनेते
 १९४३ - जॉन मेजर, युनायटेड किंग्डमचा पंतप्रधान.
 १९६८ - ल्युसी लॉलेस, न्यू झीलंडची अभिनेत्री.

 मृत्यू 
 १०५८ - पोप स्टीवन नववा.
 १३६८ - गो-मुराकामी, जपानी सम्राट.
 १९५९ - बार्थेलेमी बोगांडा, मध्य आफ्रिकेच्या प्रजासत्ताकचा राष्ट्राध्यक्ष.
 १९६२ - करमचंद थापर, भारतीय उद्योगपती.
 १९६४ - शंकर नारायण जोशी, भारतीय इतिहाससंशोधक.
 १९९७ - श्रीमती पुपुल जयकर, सामाजिक कार्यकर्ता.
 २०२३ - गिरीश बापट, भारतीय जनता पक्षातील राजकारणी

 प्रतिवार्षिक पालन 
 बोगांडा दिन - मध्य आफ्रिकेचे प्रजासत्ताक.
 युवा दिन - तैवान.

 बाह्य दुवे 

मार्च २७ - मार्च २८ - मार्च २९ - मार्च ३० - मार्च ३१ - (मार्च महिना)